Downloaded from YTS.MX
Official YIFY movies site: YTS.MX
ΤΑ ΠΟΥΛΙΑ ΤΟΥ ΠΑΡΑΔΕΙΣΟΥ
Να σταματήσει η μουσική!
Τι ήταν αυτό;
Γκλισάντ, ασαμπλέ, σισόν...
Είσαι χορεύτρια...
όχι άλογο.
Λυπάμαι. Δεν μιλάω Γαλλικά.
Έκανα Ισπανικά επειδή ο μπαμπάς μου είπε θα ήταν πιο χρήσιμα,
αλλά, ειλικρινά, τα Γαλλικά θα ήταν χρήσιμα...
Γιατί είσαι εδώ;
Έχω βγει πρώτη σε κάθε διαγωνισμό στις ΗΠΑ τα τελευταία δύο χρόνια.
-Όλοι οι καθηγητές μου πρότειναν να... -Δεσποινίς Σάντερς.
Από μια υπότροφο περιμένω ειλικρινείς απαντήσεις.
Θα σε ρωτήσω άλλη μια φορά.
Γιατί ήρθες εδώ;
Για να κερδίσω το βραβείο.
Μαρίν;
Μαρίν!
ΚΑΛΗ ΟΡΕΞΗ
Σου είπα. Δεν επιτρέπεται να αγγίξεις τίποτα σε αυτό το δωμάτιο.
Είπες ότι θες να κερδίσεις το βραβείο για τον Όλι;
Θέλω.
Τότε, τι κάνεις ακόμα εδώ;
Η εξάσκηση είναι σκληρή και αρχίζει πριν την αυγή.
Οι χειρότεροι μπορεί να σταλούν σπίτι
κατά την κρίση της Μαντάμ Μπρουνέλ.
Πέντε κορίτσια και πέντε αγόρια θα χορέψουν στην τελική παρουσίαση,
και από αυτά μόνο ένα κορίτσι και ένα αγόρι θα κερδίσουν το βραβείο.
Συμβόλαιο στον θίασο του Μπαλέτου της Όπερας του Παρισιού.
Ποια είναι αυτή;
Προφανώς, χορεύει μόνο πέντε χρόνια.
Πριν από αυτό έπαιζε μπάσκετ.
Μπάσκετ;
Πολύ άχαρη για μπαλαρίνα.
Γαμώτο!
Γιατί ξανάρθες;
Δεν έχω τίποτα καλύτερο να κάνω. Τι νέα;
Όταν έφυγες το περασμένο φθινόπωρο, η Τζία έγινε νούμερο ένα.
Είναι το φαβορί.
Γύρισες;
Κι εγώ χαίρομαι που σε βλέπω.
Το έσκασες από το ψυχιατρείο;
Με κολακεύεις.
Φελίπε, σειρά σου, καλέ μου.
Πώς είναι τα αποφάγια μου;
Όπως η νίκη.
Οι ετεροφυλόφιλες χορεύτριες είναι τελείως τσούλες.
Να κρύψω τα τατουάζ μου μην πάθει αποπληξία η Σατανάς;
Ο Φελίπε είναι πολύ καλός.
Ο καλύτερος.
Αν ήταν εδώ ο Όλι, θα ήταν καλύτερος.
Δεν υπάρχει καλύτερος από τον Φελίπε.
Ο Όλι ήταν πάντα το νούμερο ένα.
Ποιος είναι ο Όλι;
Ποια είσαι εσύ;
Η Κέιτ. Γεια.
Αυτή από τη Βιρτζίνια.
Ήρθε για να σου πάρει τη θέση.
Ο Όλι, ναι. Ήταν ο χορευτής που...
Πήδησε από μια γέφυρα, σωστά;
Τι είπες;
Εμ, σταμάτα...
Τι διάολο είπες;
-Μα... -Δεν πήδηξε.
Συγγνώμη. Διάβασα σε μια ανάρτηση ότι πήδησε από μια γέφυρα.
Θεέ μου. Σταμάτα!
Θα σε σκοτώσω! Θα σε σκοτώσω, γαμώτο!
Απόλυτη τελειότητα, Φελίπε.
Ευχαριστώ.
Ήταν το τελευταίο ποντικάκι;
Αποφάσισες να έρθεις, τελικά.
Οι γονείς σου υποστήριξαν θερμά την επιστροφή σου.
Δεν το κάνω γι' αυτούς.
Το κάνω για τον Όλι.
Είμαι ο Λουκ.
Κλερ.
Δεν το καταλαβαίνω.
Τι έκανα;
Ο Όλι... Ήταν ο αδερφός της.
Ήταν δίδυμοι.
Το άλλο μισό της ψυχής της.
Επειδή ήσουν το νούμερο ένα κάποτε δεν σημαίνει ότι θα είσαι και πάλι.
Εγώ θα βγω νούμερο ένα.
Μπορείς να πηγαίνεις, ποντικάκι.
Δύο Αμερικανίδες;
Η μία περισσεύει.
Δεν θα είναι δύο για πολύ.
Η εμφάνισή σου σήμερα ήταν απαράδεκτη.
Φοράς έξτρα-λαρτζ, σωστά;
Για να δω αν θα βρω κάτι τόσο μεγάλο.
Κάνει 100 ευρώ.
Είμαι με υποτροφία.
Ναι.
Έχεις υποτροφία παρακολούθησης ως αλλοδαπή φοιτήτρια.
Δεν περιλαμβάνει τα λοιπά έξοδα.
Δεν μου το είπαν αυτό.
Κοίτα, μπορεί να πηδάς πολύ ψηλά και να κινείσαι πολύ σφριγηλά.
Έτσι προκαλείς αίσθηση στην Αμερική.
Αλλά εδώ είναι Παρίσι.
Θέλουν τις μπαλαρίνες ανάλαφρες και χαριτωμένες.
Τα κορίτσια, κορίτσια και τα αγόρια, αγόρια,
και αν δεν χωράς σε αυτό το καλούπι,
θα βρουν κάποιον άλλον που χωράει.
Πίστεψέ με, το ξέρω.
Είσαι 18, σωστά;
Υπόγραψε τη συγκατάθεσή σου εδώ...
και το κινητό σου τηλέφωνο παρακαλώ.
Πάει καλά. Όλοι είναι σούπερ Γάλλοι.
Ναι. Έχεις κάνει καινούργιους φίλους;
Ναι.
Ναι. Οι άνθρωποι είναι καλοί.
Ωραία. Καλό αυτό.
Ο Μπίλι Έλιοτ λέει "Μπονζούρ".
Μπονζούρ, Μπίλι.
Το σπίτι είναι άδειο χωρίς εσένα.
Τουλάχιστον τώρα μπορείς να κοιμάσαι κανονικά σαν άνθρωπος.
Δεν πληρώνεις πια τα μαθήματά μου κάνοντας υπερωρίες.
Μπα, πάντα κοιμάμαι καλά.
Ξέρεις γιατί;
Πάω για ύπνο με καθαρή συνείδηση. Το έπιασες αυτό;
Το έπιασα.
Από πού ξεπηδούν τα αστέρια;
Την καρδιά του επαναστάτη. Τη χαλύβδινη θέληση.
Τα μάτια προσηλωμένα στον Αληθινό Βορρά.
Σ' αγαπώ, Μικρό Πουλάκι.
Κι εγώ σ' αγαπώ, μπαμπά.
Τι κάνεις εδώ;
Είμαι στο δωμάτιό μου.
Κανείς δεν μου είπε για συγκάτοικο.
Είναι το δωμάτιό μου από τότε που ήμουν οκτώ. Κοίτα.
Και τι θα κάνουμε; Υπάρχει μόνο ένα κρεβάτι.
Ξέρω ότι κάναμε πολύ κακή αρχή.
Ειλικρινά δεν είχα ιδέα, και λυπάμαι για τον αδερφό σου.
Εντάξει, αλήθεια δεν...
Σκοπεύεις να καπνίζεις εδώ μέσα;
Ναι.
Εντάξει. Αυτό δεν είναι ενάντια στους κανόνες;
Ναι. Εσύ ακολουθείς πάντα τους κανόνες;
Όχι.
Απόδειξέ το.
ΖΟΥΓΚΛΑ
Είκοσι ευρώ.
Είκοσι.
Όχι, ευχαριστώ.
Κανείς δεν μπαίνει χωρίς σκουλήκι.
Θες να παίξουμε ένα παιχνίδι;
Είναι καλά αυτή;
Σίγουρα είναι καλή ιδέα;
Είναι μεγάλο κορίτσι.
Τι είδους παιχνίδι;
Όποια σταματήσει να χορεύει πρώτη, φεύγει.
Από τη σχολή;
Ναι. Από τη σχολή.
Είσαι μέσα ή όχι;
Μέσα.
Ωραία.
Η καρδιά μου έχει πάρει φωτιά.
Νομίζω ότι θα πεθάνω.
Παραδίνεσαι;
Ποτέ. Εσύ;
Όχι, ρε γαμώτο.
Λοιπόν, τι θα κάνουμε;
Συνεχίζουμε να χορεύουμε.
-Πολύ καλά. -Πολύ καλά.
Θα μπορούσαμε να σταματήσουμε κι οι δύο την ίδια ακριβώς στιγμή.
Καλή προσπάθεια.
Τι;
Μου λες να σταματήσουμε για να με κάνεις να σταματήσω.
Δεν θα έκανα κάτι τέτοιο.
Γιατί να σε εμπιστευτώ;
Θα μετρήσω μέχρι το τρία.
Και θα σταματήσουμε και οι δύο ακριβώς στο τρία.
Όχι πριν, όχι μετά.
Ένα.
Δύο.
Τρία.
Κι από αύριο τι κάνουμε;
Δηλαδή;
Είμαστε φίλες;
Το αύριο είναι αύριο.
Γεια.
Γιατί δεν με ξύπνησες;
Να βάζεις ξυπνητήρι.
Τι είναι αυτό;
Γούρι. Για φυλαχτό.
Η Κλερ ποτέ δεν χορεύει χωρίς αυτό.
Το πα ντε ντε είναι χημεία φτιαγμένη από σάρκα.
Η καρδιά του μπαλέτου.
Ο χορός είναι τελετουργία αποπλάνησης, σωστά;
Όλοι όρθιοι.
Φελίπε, σήμερα είσαι ζευγάρι με...
Την Κλερ.
Μα, Μαντάμ, είμαι παρτενέρ του εδώ και τρεις μήνες.
Δεν θα μπορούσε να σε σηκώσει
με τόσα κιλά που έβαλες τα Χριστούγεννα.
Μαρίν, Λουκ και Βιρτζίνια με Ζαν Πολ.
Χαλάρωσε.
Είμαι μια χαρά.
Είμαι έμπορος ναρκωτικών.
Αν χρειάζεσαι ναρκωτικά, θα σου δίνω.
-Συγγνώμη. -Βαρύ πάτημα, Βιρτζίνια.
Ανάλαφρα.
Πιο ανάλαφρα!
Και κάτω.
Μοιάζετε με σακιά πατάτες.
Η Μαντάμ Μπρουνέλ σε δοκιμάζει.
Γι' αυτό τη λέμε "Η Σατανάς".
Σπέρνει διχόνοια μεταξύ μας.
Όποια βάλει με τον Φελίπε θα είναι η καλύτερη χορεύτρια.
Είναι το κλειδί για το βραβείο.
Θα ορίσει τελικούς παρτενέρ με βάση τη χημεία.
Εν τω μεταξύ, βασανίζει κι εμένα.
Τι σημαίνει αυτό;
Η Σατανάς θέλει την ψυχή σου.
15 ΕΒΔΟΜΑΔΕΣ ΜΕΧΡΙ ΤΟ ΒΡΑΒΕΙΟ
Αυτήν τη στιγμή κατατάσσεσαι τελευταία.
Νομίζω ότι καλύτερα να σε στείλω σπίτι τώρα.
Όχι. Μπορώ να τα πάω καλύτερα.
-Να σου πω κάτι, Βιρτζίνια. -Κέιτ. Το όνομά μου είναι Κέιτ.
Και δεν μπορώ να φύγω. Παράτησα τα πάντα για να είμαι εδώ...
Τώρα κάπου φτάνουμε.
Να σου πω κάτι, Κέιτ.
Αυτός ο αρουραίος πιάστηκε σε μια ποντικοπαγίδα στο υπόγειο.
Ποτέ δεν χρησιμοποιώ θανατηφόρες παγίδες. Ξέρεις γιατί;
Απόψε θα τον πάω σπίτι να τον φάει η γάτα μου,
προτιμάει τη ζωντανή λεία.
Αν πατήσεις αυτό εδώ το κουμπί
απελευθερώνεται ένα αέριο
που κάνει άμεσα ευθανασία στον αρουραίο.
Ανώδυνα.
Καθαρά.
Δεν είμαι τέρας.
Αν δεν ξεφορτωθούμε τους αρουραίους,
τότε θα κατακλύσουν τη σχολή και δεν θα κάνουμε δουλειά.
Το μεγαλείο έχει αντίτιμο.
Συμφωνείς;
Ναι.
Καλώς. Τότε, έχε την τιμή.
Θέλετε να πατήσω...
Παρακαλώ. Πάτα το κουμπί.
Δείξε μου πως διαθέτεις ό,τι απαιτείται για να κερδίσεις το βραβείο.
Η Σατανάς έκανε στην Κέιτ το κόλπο του αρουραίου.
Αλήθεια;
Το κουμπί είναι προφανέστατα ψεύτικο.
Εγώ το πίστεψα.
Μας πήγε τον Όλι κι εμένα στο γραφείο της όταν ήμασταν εννιά και μας έκανε το ίδιο.
Ποιος πάτησε το κουμπί;
Κανείς μας.
Μη μου πεις ότι εσύ το πάτησες;
Φυσικά όχι.
Εβδομήντα έξι ευρώ;
Μεγάλοι κλέφτες.
Ξέρουν ότι θέλουμε νέες πουέντ κάθε βδομάδα, είναι εκβιασμός.
Στοίχημα ότι η Σατανάς παίρνει μίζα από αυτό το μαγαζί.
Η μαφία του μπαλέτου.
Δεν θα πάρεις;
Όχι. Οι πουέντ μου αντέχουν.
-Τα λέμε σπίτι σου. -Έλα εδώ.
Είσαι καλά;
Δύσκολα συναγωνίζεσαι ένα μάτσο κοκαλιάρικα λευκά κορίτσια.
Το παραμικρό λάθος μου γίνεται αντιληπτό.
Πρέπει να κάνω θαύματα στον χορό για να ξεχωρίσω από τις άλλες.
Κάνω ό,τι χρειάζεται.
Καλή τύχη με τις πουέντ σου.
Συγγνώμη.
Αναρωτιόμουν,
μήπως θα μπορούσες να χορέψεις μαζί μου κάποια στιγμή.
Ξέρω ότι είμαι πολύ ψηλή, αλλά...
κι εσύ είσαι ψηλός και φαίνεσαι δυνατός...
Δεν ξέρω...
ίσως μπορείς να με βοηθήσεις σε κάποια πράγματα.
Όπως η συνεργασία και τα σχετικά.
Εντάξει. Έλα μέσα.
Αμέσως τώρα;
Εντάξει, ξάπλωσε.
Θέλεις τη βοήθειά μου;
Κράτα τους γοφούς ίσιους.
Σαν να επιπλέεις.
Για να γίνεις αστέρι, πρέπει να είσαι ευλύγιστη.
Το σώμα σου είναι πολύ τσιτωμένο.
Πολύ ελεγχόμενο.
Εντάξει, σήκω και έλα στη δεύτερη θέση.
Αραμπέσκ και κοίτα την πόρτα.
Το μπαλέτο είναι ακρίβεια και τελειότητα.
Και λοιπόν; Κανείς δεν πληρώνει για να δει τελειότητα.
Πληρώνουν για να δουν ρομαντισμό...
Επιθυμία. Κυριαρχία.
Σώματα να αγγίζουν σώματα.
Το μυστικό της τέλειας πρίμα μπαλαρίνας
είναι η πλήρης υποταγή.
Αφέσου να υποταχθείς.
Εντάξει, πάρε θέση.
Μη σκέφτεσαι. Ανάσαινε. Έτσι.
Συμβαίνει κάτι;
Μην το πεις στην Εμ.
Πού πας;
Σε πάρτι πρεσβείας.
Καλή φάση.
Θα το παρέλειπα, αλλά πρέπει να πάω. Είμαι κόρη πρέσβη.
Ποιας χώρας;
Της Αμερικής.
Ο μπαμπάς σου είναι ο Αμερικανός πρέσβης στη Γαλλία;
Η μαμά μου είναι η Αμερικανίδα πρέσβης.
Πώς και δεν μου το είπες αυτό;
Δεν έλαχε.
Τι δουλειά κάνει ο μπαμπάς σου;
Επιχειρηματίας.
Ας μη συζητήσουμε για ρόλους των φύλων.
Τι είδους επιχειρηματίας;
Κυρίως εκχυλισμάτων.
Γιατί σου φαίνεται αστείο;
Εκχυλισμάτων;
Μακαντέμια, σόγια, καρύδα, αμύγδαλο, κάσιους.
Εκχυλιζόμενοι καρποί.
Η μαμά σου είναι η Αμερικανίδα πρέσβης.
Και ο μπαμπάς σου μεγιστάνας εκχυλισμάτων.
Και λοιπόν;
Ο μπαμπάς μου ρίχνει μπετά στο Γουέικφιλντ.
Και η μαμά σου;
Είμαι μόνη με τον μπαμπά.
Οπότε, τίποτα.
Ωραίο αυτό.
-Θα με βοηθήσεις με τα κουμπιά; -Βεβαίως.
Τι σημαίνει αυτό;
Δεν πειράζει.
Εντάξει.
Όχι, σημαίνει "δεν πειράζει".
Μου αρέσει.
Δεν απάντησες στην ερώτησή μου για τη μαμά σου.
Ήταν χορεύτρια, βασικά.
Ναι.
Πέθανε όταν ήμουν μικρή.
-Είναι όμορφη. -Ναι.
Ο μπαμπάς μου αρνείται να μιλήσει γι' αυτήν.
Νομίζω ότι τον πονάει πάρα πολύ.
Αλλά όταν παράτησα το μπάσκετ και άρχισα να χορεύω,
κατάλαβα ότι σήμαινε πολλά γι' αυτόν.
Είναι χαζό, αλλά...
όταν χορεύω, νιώθω σαν να μπορώ να τη νιώσω.
Ξέρεις, σαν να είναι μαζί μου.
"Πώς πάνε τα μαθήματά σου;"
Καλά.
"Τίποτα καινούργιοι φίλοι;"
Η συγκάτοικός μου, Αμερικανίδα.
-Και τη λένε... -Αρκετά.
Κάθριν Σάντερς.
Την ξέρεις;
Είναι η αποδέκτρια της υποτροφίας που καθιερώσαμε προς τιμήν του αδελφού σου.
-Γιατί δεν μου το είπες; -Έμαθα μπορεί να τη στείλουν πίσω σύντομα.
-Μπορείς να μιλήσεις στη σχολή; -Δεν είναι ανταγωνίστριά σου;
Αν ξέραμε ότι θα έδιναν τα χρήματα σε χορεύτρια,
δεν θα στέλναμε ποτέ την επιταγή.
Είναι φίλη μου.
Παρεκτρέπεσαι, Μαρίν.
Μαρίν, μπορώ να σε δω, σε παρακαλώ;
Η κόρη σας είναι άκρως συναρπαστική.
Ενθουσιώδης.
Θα με συγχωρήσετε, αγαπητή μου.
Τα λέμε.
Τι είναι αυτό;
Η παρωδία που με κάλεσες να συμμετάσχω;
Να προσποιούμαστε την ευτυχισμένη οικογένεια.
Άκουσέ με πολύ προσεκτικά.
Η αποψινή υποχρέωση δεν καθορίζεται από τα κέφια σου.
Να σε χαρώ, Μαρίν.
Πρέσβη Ντουράντ, η κόρη σας μεγάλωσε.
Ελαφρώς, ναι.
Η Μαρίν είναι πολύ καλή χορεύτρια πλέον.
Στην τελική ευθεία για να μπει στο μπαλέτο της Όπερας του Παρισιού, αν όλα πάνε καλά.
Πολύ θα θέλαμε να σε δούμε να χορεύεις κάποτε.
Είμαι σίγουρη ότι θα χαρεί να το κάνει.
Βεβαίως.
Για τα ματωμένα πόδια σου.
Θα σου πρότεινα να τα πλύνω,
αλλά φοβάμαι μήπως το θεωρήσεις ελαφρώς απωθητικό.
Ελαφρώς;
Συγγνώμη, κάθισα.
Θα σε αφήσω ήσυχη.
Όχι, εγώ...
Συνήθως δεν αφήνω αγόρια να κοιτούν ή να αγγίζουν τα πόδια μου.
Έτσι είναι οι χορεύτριες.
Και εγώ προτιμώ τις γυναίκες με κάλτσες.
Έτσι είναι οι ντράμερ.
Με λένε Τζαμάλ.
Εμ.
Σκέτα "Εμ";
Κανονικά με λένε Μαρίν, αλλά ποτέ δεν μου άρεσε.
Ο αδερφός μου με φώναζε "Μαριονέτα".
Όπως στο κουκλοθέατρο.
Δηλαδή, να σε λέω Μαριονέτα;
Κλείσε τα μάτια σου.
Πονάνε;
Επίτρεψέ μου να σου πω ένα μικρό μυστικό των μπαλαρινών.
Αντέχουμε τον πόνο.
Ανάθεμα.
Και γιατί το κάνεις;
Επειδή αν σταματήσω, κάποιος που αγαπώ θα χαθεί.
Ο αδερφός σου;
Έπρεπε οπωσδήποτε να κάνουμε τα πάντα μαζί.
Η μαμά μάς έβαλε σε μαθήματα μπαλέτου με το που περπατήσαμε.
Οπότε, εγώ...
Θα νομίζεις ότι είμαι τελείως σκατά.
Νομίζω ότι είσαι θλιμμένη.
Και αστεία.
Και πολύ καλή χορεύτρια.
Είσαι σε κάποια πρεσβεία;
Όχι, εγώ... Είμαι με το συγκρότημα.
Λοιπόν, αυτό είναι καλό, επειδή...
Δεν θα ξαναϊδωθούμε,
και μπορούμε να κάνουμε ότι δεν συνέβη ποτέ.
Το πρόβλημα είναι ότι θέλω να σε ξαναδώ.
Κακή ιδέα.
Έχω κακή κρίση.
Δεν έχω καθόλου χρόνο.
Τότε, να είμαστε σβέλτοι.
Σκοτ Σάντερς. Ξέρετε τι να κάνετε.
Γεια σου, μπαμπά.
Συγγνώμη που έχασα τόσες κλήσεις σου.
Όλα καλά εδώ.
Τα πράγματα πάνε πολύ καλά.
Ναι. Σ' αγαπώ.
Γεια.
Πώς ήταν;
"Το διεκπεραίωσα". Όπως θα έλεγε ο ψυχαναλυτής μου.
Τι συμβαίνει;
Σκέφτομαι συνέχεια την ιστορία που μου έλεγε ο πατέρας μου όταν ήμουν μικρή.
Φοβόμουν το σκοτάδι.
Θα μου την πεις;
Το θέλεις πραγματικά;
Εντάξει.
Τα ζώα συμπεριφέρονταν άσχημα.
Έτσι, οι Θεοί αποφάσισαν να καλύψουν όλη τη Γη με μια κουβέρτα,
εξαφανίζοντας τον ήλιο.
Ήταν τελείως σκοτεινά.
Τελείως σκοτεινά.
Τα ζώα φοβόντουσαν.
Αλλά οι Θεοί δεν εισάκουαν τις προσευχές τους.
Τότε, όμως, ένα γενναίο μικρό πουλάκι
πέταξε στον ουρανό.
Ολοένα και πιο γρήγορα.
Η καρδιά της χτυπούσε τόσο γρήγορα που φοβόταν ότι θα σπάσει.
Αλλά συνέχιζε να πετάει.
Με καρδιά επαναστάτη,
χαλύβδινη θέληση,
μάτια προσηλωμένα στον Αληθινό Βορρά.
Μέχρι που τελικά
τρύπησε την κουβέρτα με το ράμφος της.
Μια αχνή ακτίνα φωτός διαπέρασε το σκοτάδι.
Το μικρό πουλάκι συνέχισε να εφορμά,
ξανά και ξανά, ανοίγοντας τρύπες στην κουβέρτα,
αψηφώντας το θέλημα των Θεών.
Αλλά οι Θεοί δεν θύμωσαν.
Οι Θεοί συγκινήθηκαν τόσο πολύ από το θάρρος της
που αποφάσισαν να καλύπτουν τη Γη μόνο τη μισή μέρα.
Και έτσι, αυτή η κουβέρτα,
η γεμάτη μικροσκοπικές τρυπούλες, έγινε ο έναστρος ουρανός.
Και έτσι φτιάχτηκαν τα αστέρια.
Δεν θέλω να κερδίσω αν...
αυτό σημαίνει ότι θα χάσεις.
Θα σε βοηθήσω.
Θα χορέψουμε κι οι δύο τόσο καλά
που δεν θα έχουν άλλη επιλογή.
Αναγκαστικά, θα κάνουν μια εξαίρεση
και θα κερδίσουμε κι οι δυο το βραβείο.
Μου αρέσει αυτό.
Δώσε μου το σκουλαρίκι σου.
-Είναι αληθινό; -Ναι.
-Δεν μπορώ να το πάρω. -Δεν με νοιάζει. Έλα.
Ας κάνουμε μια συμφωνία.
Επανάλαβε μετά από μένα.
-Αυτός είναι ο ιερός όρκος μας. -"Ο ιερός όρκος μας".
-Να στηρίζουμε πάντα η μία την άλλη. -"Να στηρίζουμε πάντα η μία την άλλη".
Να βοηθάμε πάντα η μία την άλλη ό,τι κι αν συμβεί.
"Να βοηθάμε πάντα η μία την άλλη ό,τι κι αν συμβεί".
Και ή κερδίζουμε το βραβείο μαζί, ή τίποτα.
"Και ή κερδίζουμε το βραβείο μαζί, ή τίποτα".
Σε ευχαριστώ.
Είσαι μεγαλοπόδαρη, Βιρτζίνια.
Τι λέγατε εσύ και η Τζία;
Τίποτα.
Είναι ακόμα τσαντισμένη μαζί μου που ο Φελίπε την παράτησε.
Να το ξεπεράσει.
Εμ, τηλέφωνο. Κάποιος Τζαμάλ.
Ο ντράμερ;
Βλέπω πώς την κοιτάς.
Να προσέχεις.
Θα σε κάνει να νομίζεις ότι είσαι η νέα της δίδυμη.
Αλλά την κρίσιμη στιγμή, θα σε μαχαιρώσει πισώπλατα.
Ακόμα πολύ αγορίστικη.
Τι είναι αυτό;
Τροποποιεί τη χορογραφία! Ποια νομίζει ότι είναι;
Σταμάτα.
Συγγνώμη. Ήθελα να σας δείξω τις ιδέες μου.
Το βλέπω.
Αν δεν το είχες κάνει, θα είχες βγει πρώτη σήμερα.
Οπότε, σε παρακαλώ.
Τι συνέβη;
Μέχρι να ανέβει η βαθμολογία σου.
Το εννοούσα αυτό που είπα. Ή και οι δυο μας ή τίποτα.
Κλερ; Η σειρά σου!
-Τι συμβαίνει; -Η κορδέλα μου. Δεν μπορώ να τη βρω.
Η κορδέλα της.
Μην πανικοβάλλεσαι.
Θα σε βοηθήσουμε να τη βρεις.
Σίγουρα κοίταξες στην τσάντα σου;
Φυσικά και κοίταξα!
Κοίτα ξανά.
Κλερ, δεν θα περιμένουμε άλλο.
Κοίταξέ με!
Είσαι σπουδαία χορεύτρια, με ή χωρίς την κορδέλα σου.
Πήγαινε!
Ξέρω ότι εσύ το έκανες!
Τι είπε;
Τίποτα.
Γιατί δεν ήρθες να με δεις, Μαριονέτα;
-Μη με λες έτσι. -Γιατί;
Ξέρεις γιατί.
Νεκρά ποντικάκια.
Είναι μάχη επιβίωσης τώρα.
8 ΕΒΔΟΜΑΔΕΣ ΜΕΧΡΙ ΤΟ ΒΡΑΒΕΙΟ
Γεια σου, Αμερικανίδα. Το ήξερα ότι θα ερχόσουν να με δεις.
Ροζ για ανέβασμα. Και μπλε για κατέβασμα.
Δεν θέλω ναρκωτικά για να χορέψω.
Εσύ είσαι η εξαίρεση. Όλοι οι άλλοι έτσι κάνουν.
Ρώτα τη φίλη σου την Εμ.
Δεν έχει έρθει να με δει αφότου γύρισε.
Γι' αυτό η απόδοσή της δεν είναι τόσο καλή όσο πριν.
Δεν κάνουν τεστ ναρκωτικών στο μπαλέτο.
Δεν θα σου πουν να κατουρήσεις σε μπουκάλι.
#9 ΚΛΟΪ #10 ΛΙΖΑ
#1 ΤΖΙΑ #2 ΝΑΤΑΣΑ #3 ΜΑΡΙΝ #4 ΙΖΑΜΠΕΛ #5 ΚΕΪΤ #6 ΤΙA
ΤΖΑΜΑΛ - ΘΑ ΣΕ ΔΩ ΑΠΟΨΕ;
ΜΠΟΡΕΙ
Ωραία, δεσποινίς Σάντερς!
Συνεχίστε!
Ωραία! Σχεδόν τέλεια!
Έτσι μπράβο, πιο ανάλαφρα. Ωραία.
Μαρίν, ξύπνα.
Πού είναι το μυαλό σου;
#1 ΤΖΙΑ #2 KΕΪΤ #3 ΙΖΑΜΠΕΛ #4 ΜΑΡΙΝ #5 ΝΑΤΑΣΑ #6 ΜΑΓΙΑ #7 ΚΛΟΪ
Τι σκέφτεσαι;
Ότι πρέπει να φύγω.
Ποιος το λέει αυτό;
Με κάνεις ευτυχισμένη.
Είναι επικίνδυνο.
Έχεις δίκιο. Είμαι πολύ επικίνδυνος.
Περίμενε, τι κάνεις; Τι...
Περίμενε, στάσου.
Δεν θα κοιτάξω. Δεν θα κοιτάξω, το υπόσχομαι.
Θέλω μόνο να...
Μπορείς να κοιτάξεις.
Αυτά είναι πόδια χορεύτριας.
Όχι μαριονέτας.
Δεν είσαι μόνο μπαλαρίνα.
Το έχω ξαναδεί.
Είσαι καλλιτέχνης. Όχι μαριονέτα.
Κάτω οι ώμοι.
Κοίταξέ με.
Εντάξει.
Πιο κοντά.
Επιτέλους έγινα νούμερο δύο.
Η κυρία Μπρουνέλ, που δεν με συμπαθεί,
με έβαλε με τον καλύτερο χορευτή στη σχολή.
Είδε ότι έχουμε χημεία και τώρα είμαστε ουσιαστικά άφταστοι.
Συνέχισε να βάζεις τα δυνατά σου. Να κάνεις το σωστό.
Αυτό μόνο με νοιάζει.
Κέιτι, πρέπει να σου πω κάτι.
Τι;
Μετακόμισα σε ένα διαμέρισμα στην πόλη.
Και το σπίτι;
Το πούλησα.
Πούλησες το σπίτι μας; Χωρίς να μου το πεις;
Δεν ήθελα να σε αναστατώσω.
Κι οι δυο μας έχουμε πολλά να ανησυχούμε, Κέιτ.
Το σπίτι, ο σκύλος, είναι πολλά για μένα, εντάξει;
Επομένως, καλύτερα να κερδίσω, σωστά;
Δεν υπάρχει πια σπίτι να με περιμένει.
-Γεια. -Γεια.
Θέλεις να μου πεις κάτι;
Τι εννοείς;
Γιατί έχεις την κορδέλα της Κλερ;
Τη βρήκα κάτω και...
τη μάζεψα.
Θα της την έδινα.
Ήταν πολύ συγχυσμένη, δεν ήθελα να νομίσει ότι την έκλεψα.
Έπρεπε να μου το είχες πει.
Το ξέρω.
Λυπάμαι.
Δεν ήθελα να τραυματιστεί.
Είναι ό,τι χειρότερο έχω κάνει ποτέ.
Θα το πεις στη σχολή;
Συγγνώμη που έψαξα την τσάντα σου.
Δεν πειράζει.
Νόμιζα ότι έπαιρνες χάπια.
Φαίνεσαι ευέξαπτη τελευταία.
Ξέρω από τέτοια πράγματα.
Ονειρεύτηκα την ιστορία που μου είπες.
Σχετικά με το μικρό πουλάκι.
Έπεσε από τον ουρανό.
Ήταν τελείως εξουθενωμένη.
Πονούσε πάρα πολύ.
Αλλά τότε εμφανίστηκε ένα άλλο πουλάκι.
Τη βοήθησε να πετάξει ξανά.
Αυτή θα είσαι εσύ κάποτε.
Ζιζέλ, αγάπη μου, μη φεύγεις.
Πρέπει να σε αφήσω. Η καρδιά μου θα πονάει αιώνια.
Σκάστε πια, ρε γαμώτο!
Θέλουμε να κοιμηθούμε!
Συγγνώμη!
Καληνύχτα, Τζία. Όνειρα γλυκά!
Όνειρα γλυκά, Τζία!
Άντε γαμήσου!
-Έχω μια ιδέα. -Τι;
-Έχεις τηλέφωνο; -Τους έδωσα ένα καρτοκινητό. Έλα.
Μεγαλοφυές.
Τι; Τι κάνεις;
Περίμενε, είναι ο γνωστός Μπέντζαμιν;
Ο Μπέντζαμιν, ο σταρ του μπαλέτου όπου μόλις είδαμε τον Μπέντζαμιν;
Γαμώτο μου.
Θεέ μου, γράφει.
Άντε!
Σε βλέπουμε. Ξέρουμε ότι είσαι εκεί.
-Θεέ μου. -Ψυχραιμία.
Θεέ μου.
Γεια σου. Σε ξέρω;
Μου φαίνεσαι γνωστή.
-Χρειάζεσαι βοήθεια; -Είσαι η μικρή Ντουράντ.
"Η μικρή Ντουράντ".
Αυτή είναι η φίλη μου η Κέιτ.
Χορεύει στην ακαδημία μαζί μου.
Γεια. Κέιτ.
Ήσουν καταπληκτικός. Δεν το πιστεύω ότι σου μιλάω.
Μπέντζαμιν, είσαι πάλι κριτής για το βραβείο φέτος;
Ναι, είμαι.
Έχουν κερδίσει ποτέ δύο κορίτσια;
Όχι. Παράδοση.
Και οι παραδόσεις γίνονται για να σπάνε.
Ποτέ δεν ξέρεις.
-Καληνύχτα, κορίτσια. -Καληνύχτα.
Καλό βράδυ.
Πώς και έχεις το τηλέφωνό του;
Θα είναι εδώ σε ένα λεπτό.
Έχουν καθορίσει τους τελικούς παρτενέρ;
Όχι ακόμα.
Νομίζουμε ότι θα το ανακοινώσουν μέσα στις επόμενες δυο βδομάδες,
μόλις μείνει η κορυφαία πεντάδα.
Θα περάσει η Μαρίν;
Ακούω ότι είναι στο όριο.
Φυσικά και θα περάσει.
Όποτε η Μαρίν χόρευε με τον Όλι, έβγαιναν πάντα πρώτοι.
Ο Όλι θα ήταν ο επόμενος Νουρέγιεφ. Τόσο καλός ήταν.
Δεν ήταν ο επόμενος Νουρέγιεφ.
Πώς το ξέρεις;
Δεν είσαι καν σε καλό δρόμο να γίνεις το επόμενο μέλος του κορ ντε μπαλέ.
Δεν αισθάνομαι καλά.
Ήθελα να σας πω ευχαριστώ για την υποτροφία.
Ξέρω, υποτίθεται ότι είναι ανώνυμη, οπότε δεν σκόπευα να πω τίποτα.
Αλλά η Εμ μου το είπε.
Σημαίνει τα πάντα για μένα.
Απλώς ήθελα να ξέρετε ότι σημαίνει ακόμα περισσότερα για μένα
που είναι στο όνομα του Όλι.
Ξέρω πόσο κοντά ήταν αυτός και η Εμ.
Ναι.
Αλλά τώρα έχει εσένα.
ΜΑΡΙΟΝΕΤΑ + ΟΛΙ
ΑΥΤΟΣ ΕΙΝΑΙ Ο ΙΕΡΟΣ ΟΡΚΟΣ ΜΑΣ.
ΝΑ ΣΤΗΡΙΖΟΥΜΕ ΠΑΝΤΑ Η ΜΙΑ ΤΗΝ ΑΛΛΗ.
ΝΑ ΒΟΗΘΑΜΕ ΠΑΝΤΑ Η ΜΙΑ ΤΗΝ ΑΛΛΗ Ο,ΤΙ ΚΙ ΑΝ ΣΥΜΒΕΙ.
Ή ΚΕΡΔΙΖΟΥΜΕ ΤΟ ΒΡΑΒΕΙΟ ΜΑΖΙ Ή ΤΙΠΟΤΑ.
Με μισεί.
Όχι.
Δεν την κατηγορώ.
Ήταν δικό μου λάθος.
-Δεν έφταιγες εσύ. -Δεν το ξέρεις αυτό.
Ο Όλι κι εγώ, ήμασταν σαν το ίδιο άτομο.
Η μαμά μου...
Τι;
Μπορείς να μου πεις τα πάντα.
Οτιδήποτε. Υπόσχομαι.
Ήμασταν σπίτι για τις καλοκαιρινές διακοπές.
Ο Όλι κι εγώ.
Κάναμε πρόβα στο σαλόνι.
Είχαμε μετακινήσει όλα τα έπιπλα στο πλάι όπως κάναμε όταν ήμασταν μικροί.
Κι αυτή...
Μπήκε μέσα. Δεν ξέραμε ότι ήταν σπίτι.
Και άρχισε να ουρλιάζει.
Πολύ δυνατά.
Μας χώρισε, και με χαστούκισε.
Και μετά είπε στον μπαμπά μου τι είδε, αυτό που νόμιζε ότι είδε.
Δεν την πίστεψε.
Δεν άκουγε κανέναν.
Απλώς χορεύαμε, αλλά...
Η μαμά απέφευγε και τους δυο μας μετά από αυτό.
Ο Όλι...
Αυτός...
Είχαμε... είχαμε πάρει χάπια για να χορέψουμε.
Αλλά μετά από αυτό...
Άρχισε να παίρνει τα πάντα.
Ό,τι μπορούσε να βρει.
Και τη νύχτα που συνέβη,
μου τηλεφώνησε.
Και εγώ... δεν απάντησα.
Δεν απάντησα.
Τι απέγινε η υπόσχεσή μας;
ΦΩΝΗΤΙΚΟ ΤΑΧΥΔΡΟΜΕΙΟ
Δεν πειράζει, σωστά;
Εντάξει. Μη σε νοιάζει.
Δεν πειράζει.
Τι απέγινε η υπόσχεσή μας;
Δεν πειράζει, σωστά;
Εντάξει. Μη σε νοιάζει.
Έχω κι εγώ κάτι να σου πω.
Το ξέρω ήδη.
Το ξέρεις;
Μου το είπε ο Φελίπε.
Νόμιζε ότι θα με έκανε να ζηλέψω.
Ζήλεψες;
Στην αρχή.
Και μετά συνειδητοποίησα,
όχι επειδή ήσουν με τον Φελίπε, αλλά...
επειδή ο Φελίπε ήταν μαζί σου.
Νομίζει ότι είναι ακαταμάχητος.
Ότι είμαστε όλες ερωτευμένες μαζί του.
Θέλω να νιώσω πώς είναι.
Τι;
Να είμαι εσύ.
Γεια.
Τι κάνεις εδώ;
Δεν ξέρω.
Έπαψες να απαντάς στα τηλεφωνήματά μου.
Και τώρα νιώθω σαν λιγούρης.
Μπορεί και να είσαι.
Λοιπόν, αυτό ήταν;
Πέρασα από το σπίτι σου.
Δεν ήξερα πώς αλλιώς να επικοινωνήσω μαζί σου.
Μίλησα με τη μαμά σου.
Ξέρεις τι είπε;
Ότι έχεις αρρωστημένη άποψη για τον έρωτα.
Ότι είσαι διαταραγμένη προσωπικότητα και καλύτερα να μείνω μακριά.
Έχει δίκιο.
Καλή τύχη με το βραβείο σου.
4 ΕΒΔΟΜΑΔΕΣ ΜΕΧΡΙ ΤΟ ΒΡΑΒΕΙΟ
-Μπαμπά, μάντεψε. -Τι;
Μπήκα στην πρώτη πεντάδα.
Φυσικά και μπήκες.
Υπέροχα, Κέιτ.
Φελίπε, σήμερα θα έχεις παρτενέρ την...
Θέλω να πω, ειλικρινά, έτσι όπως πάνε τα πράγματα,
νομίζω ότι θα βάλουν τον Φελίπε παρτενέρ μου στον τελικό.
Χρειάζομαι καινούργιες πουέντ.
Τέρμα η βοήθεια.
Έχουμε απομείνει μόνο πέντε.
Βγάλ' τα πέρα μόνη σου τώρα.
Οι πουέντ μου.
Οι πουέντ.
Οι πουέντ σου, ξέρω.
Δίνουν μόνο ένα βραβείο.
Αρκετά ήμουν καλή.
Συγχαρητήρια! Καταφέρατε να μπείτε στην πρώτη πεντάδα.
Ο παρτενέρ σας σήμερα
έχει καθοριστεί προσεκτικά από τη Μαντάμ Μπρουνέλ
να είναι ο τελικός παρτενέρ σας στον διαγωνισμό.
Μαζί θα επιλέξετε ένα απόσπασμα από το Ρωμαίος και Ιουλιέτα.
Τι συμβαίνει;
Αυτά είναι βλακείες. Λες και θέλουν να χάσω.
Θα βρούμε μια λύση.
Δεν θα αφήσουμε τίποτα και κανέναν να μπει ανάμεσά μας.
Δεν θα αθετήσουμε τη συμφωνία.
Το ξέρω, αλλά...
Δεν μπορείς να καταλάβεις.
Αυτή είναι η μόνη μου ευκαιρία.
Εντάξει.
Το βραβείο είναι προ οφθαλμών, τίποτα δεν πρέπει να σας αποσπά την προσοχή.
Ωστόσο, έχει υποπέσει στην αντίληψή μου
μια καλή ευκαιρία για τη σωστή μπαλαρίνα.
ΟΝΤΙΣΙΟΝ
Ψάχνουμε μια αντικαταστάτρια για τη Σάρα.
Είναι ένα πιο σύγχρονο έργο.
Θα ήταν τιμή μου να δουλέψω...
με εσάς τους δύο.
Καλή τύχη!
Μην έχεις άγχος.
Απλώς δείξε μας τι μπορείς να κάνεις.
Βιρτζίνια, ας μη σπαταλάμε άλλο τον χρόνο της Σάρα και του Μπέντζαμιν, τι λες;
Χαίρομαι που επέλεξαν εσένα.
Δεν φαίνεσαι χαρούμενη.
Είμαι.
Το αξίζεις.
Ευχαριστώ.
Εντάξει, δεν είναι το βραβείο, αλλά δεν είναι κι άσχημα, υποθέτω.
Πού είναι το σκουλαρίκι σου;
Δεν ξέρω.
Θα πρέπει να μου έπεσε.
Θα σου δώσω άλλο.
Όχι. Δεν χρειάζεται.
Μην ανησυχείς, ένα λαμπερό στρας είναι.
Δεν θέλω άλλο.
Πρέπει να μιλήσουμε για τη συμφωνία μας.
Μιλάς σοβαρά;
Δεν θες να κρατήσεις τη συμφωνία λόγω υψηλότερης κατάταξης...
Δεν γίνεται να νικήσουμε κι οι δύο.
-...ενώ ίσχυε όταν ήσουν στον πάτο. -Δεν είναι αυτό.
Απλώς προσπαθώ να είμαι ρεαλίστρια.
Από πότε;
Νομίζεις ότι με το να γαμιέσαι θα γίνεις διάσημη
και αυτό θα σε κάνει μεγάλη και τρανή;
ΖΙΖΕΛ
Δεσποινίς Σάντερς, η σειρά σου.
Πρέπει να κάνουμε πρόβα.
Τι περίμενες;
#1 ΜΑΡΙΝ #2 ΤΖΙΑ #3 ΚΕΪΤ #4 ΝΑΤΑΣΑ #5 ΙΖΑΜΠΕΛ
Δεν έχει σημασία.
Ο Μπέντζαμιν θα είναι κριτής στην τελική αξιολόγηση.
Ξέρει τι μπορώ να κάνω.
Έχει σημασία.
Αυτό είναι άδικο για μένα.
Το διανοείσαι;
Ο Λουκ αρνείται να χορέψει μαζί μου.
Δεν γίνεται να κάνω πρόβα για το έργο του Μπέντζαμιν
και την ακαδημία ταυτόχρονα.
Λοιπόν, αυτό ακριβώς πρέπει να κάνεις.
Ο ρόλος της αντικαταστάτριας δεν σημαίνει ότι θα σου φέρει και συμβόλαιο
ή θα κερδίσεις το βραβείο, δεν σημαίνει τίποτα.
Ποτέ δεν με συμπάθησες.
Ποτέ δεν μου έδωσες μια πραγματική ευκαιρία.
Νομίζεις ότι δεν σε καταλαβαίνω;
Αν δεν σε συμπαθούσα, θα σε άφηνα να αποτύχεις.
2 ΜΕΡΕΣ ΜΕΧΡΙ ΤΟ ΒΡΑΒΕΙΟ
Συγκεντρωθήκαμε εδώ σήμερα
για να γιορτάσουμε τη γέννηση αυτού του αισχρά ταλαντούχου παλιόπαιδου
που είμαι πολύ περήφανη να αποκαλώ συνεργάτη και φίλο μου.
Ας είμαστε ειλικρινείς, Μπέντζαμιν,
αυτή η πρόποση δεν θα ήταν δυνατή χωρίς όλους αυτούς τους πάμπλουτους
που πείθεις να αδειάζουν τις τσέπες τους για χάρη της τέχνης μας.
Έτσι, σου εύχομαι να συνεχίσεις να τέρπεις τα γούστα τους.
Ζήτω ο Μπέντζαμιν! Ζήτω το μπαλέτο!
Ζήτω το μπαλέτο!
Τι εννοούσε να τέρπεις τα γούστα τους;
Με κοροϊδεύει επειδή ήταν ένας δωρητής που επέμενε
να γίνει δεκτή στην αρχή της καριέρας της.
Τι εννοείς;
Έδωσαν ένα κάρο λεφτά στο μπαλέτο
και άσκησαν έντονες πιέσεις να γίνει δεκτή η ευνοούμενή τους.
Και συμφώνησες σε αυτό;
Ήταν καταπληκτική.
Αλλά όχι η καλύτερη;
Έγινε η καλύτερη με την καθοδήγησή μου.
-Μα... -Μα τι, καλή μου;
Κανείς αγώνας δεν διεξάγεται επί ίσοις όροις.
Πάντα έχει να κάνει με το φύλο, την καταγωγή, τον πλούτο.
Μόνο αυτά μετράνε.
Κέιτι, είσαι καλά;
Θέλω να μου πεις την αλήθεια.
Γιατί πούλησες το σπίτι;
Είπαν ότι η οικογένεια Ντουράντ άλλαξε ξαφνικά άποψη,
ό,τι κι αν σημαίνει αυτό.
Τα καθάρματα ανακάλεσαν την υποτροφία σου.
Τι συμβαίνει;
Με τρομάζεις.
Ξέρω τι έκανες.
Με χρησιμοποίησες.
Με έκανες να πιστεύω ότι είμαστε φίλες.
Μετά, έβαλες τους γονείς σου να παρέμβουν για να ακυρωθεί η υποτροφία μου.
Γιατί μου το έκανες αυτό;
Σου ορκίζομαι, δεν το έκανα εγώ.
Δεν το έκανα.
Δεν το ήξερα.
Τι ψεύτρα που είσαι.
Σου ορκίζομαι στη ζωή μου, ποτέ δεν θα σε έβλαπτα σκόπιμα.
Είμαστε κολλητές, είμαστε αδερφές.
Θα έκανες τρίο με την αδερφή σου;
Σωστά, μάλλον θα το έκανες.
Κέιτ;
Μπορούμε να μιλήσουμε;
Σε παρακαλώ.
-Τι συμβαίνει; -Είναι αλήθεια;
Τι να είναι αλήθεια;
Εσύ και ο Όλι.
Όλοι λένε ότι η μητέρα σας σας έπιασε να πηδιέστε
και γι' αυτό αυτοκτόνησε.
Όχι, δεν είναι... Δεν είναι αλήθεια.
Δεν είναι αλήθεια.
-Ξέρεις ότι δεν είναι αλήθεια. -Μη με αγγίζεις, γαμώτο.
Με αηδιάζεις.
Αντίο.
Ήμουν μερικά χρόνια μεγαλύτερή σου.
Χόρευα τη Λίμνη των Κύκνων.
Κύρια σκηνή.
Μια μέρα, παρατήρησα ότι έπαιρνα βάρος.
Ήταν παράλογο.
-Τι έκανες; -Τίποτα.
Συνέχισα να χορεύω.
Δυσκολευόμουν όσο ποτέ πριν.
Όση ζωή είχα μέσα μου, εξαντλήθηκε λίγες εβδομάδες αργότερα.
Δεν μπορείς να αλλάξεις το παρελθόν.
Δεν μπορείς.
Μπορείς μόνο να μάθεις να αποδέχεσαι τη θλίψη σου,
την ντροπή σου, τις τύψεις σου.
Είναι το βαρύ φορτίο που κουβαλάμε.
Από το οποίο ποτέ δεν απαλλασσόμαστε.
Αλλά, έχω μάθει...
να αγαπώ το φορτίο μου.
Αντί να με βαραίνει,
με έκανε δυνατότερη.
Ευλογημένη όποια πέφτει.
Ευλογημένη όποια ανασηκώνεται.
Λοιπόν, θα χορέψεις σόλο;
Ναι.
Η Μαντάμ Μπρουνέλ λέει, επειδή αποφάσισες να χορέψεις σόλο,
αναθέτει σε εμένα τον Φελίπε.
Αυτό δεν ήθελες;
ΤΟ ΒΡΑΒΕΙΟ
Καλώς ήρθατε, φίλοι, συγγενείς.
Σας ευχαριστώ που είστε εδώ για να δείτε
αυτούς τους έκτακτους δέκα νεαρούς χορευτές να εκτελούν...
Ένα συμβόλαιο με το Μπαλέτο της Όπερας του Παρισιού.
Σας ευχαριστώ.
Ωραία.
Πολύ θαρραλέο.
Δεν ήξερα ότι μπορούσες να κάνεις τέτοια χορογραφία.
Θα ήθελα πολύ να χορέψω για σένα κάποτε.
Θα ήταν τιμή μου.
Σας ευχαριστώ όλους για την υπομονή σας.
Με κάνατε πολύ περήφανη, μικρά μου ποντικάκια!
Αν ακούσετε το όνομά σας,
θα σας παρακαλέσω να φύγετε από τη σκηνή
και να επιδιώξετε ευκαιρίες αλλού.
Νατάσα.
Πίτερ.
Ίζαμπελ.
Ζαν Πολ.
Ρόμαν.
Λουκ.
Φελίπε,
απονέμουμε το βραβείο Καλύτερου Χορευτή σε εσένα.
Συγχαρητήρια.
Ευχαριστώ.
Και τώρα στις ταλαντούχες μπαλαρίνες μας.
Ένα θέμα έντονης συζήτησης.
Τζία.
Δεν κέρδισες το βραβείο σήμερα.
Αλλά θα θέλαμε να σου προσφέρουμε
ανώτερες σπουδές στο Μπαλέτο της Όπερας του Παρισιού.
Ήρθε η ώρα να ανακοινωθεί ποια μπαλαρίνα κερδίζει το βραβείο.
Νικήτρια του συμβολαίου με το Μπαλέτο της Όπερας του Παρισιού είναι...
Σταθείτε.
Δεν το θέλω.
Τι κάνεις;
Και το βραβείο του Όλι;
Αν φύγεις τώρα, θα μείνεις εντελώς μόνη σου.
Δεν έχεις ιδέα πώς να τα βγάλεις πέρα στον πραγματικό κόσμο και θα σε διώξουμε.
Το καταλαβαίνεις;
Το καταλαβαίνω...
Μαρίν;
Δεσποινίς Σάντερς,
το βραβείο ανήκει σε εσάς.
Συγχαρητήρια, Βιρτζίνια.
Ξέρω ότι θα προτιμούσες αυτήν.
Σε είδα με τον πατέρα της.
Ξέρω ότι σε πλήρωσε για να την επιλέξεις.
Η οικογένεια ανακάλεσε την υποτροφία σου.
Αυτό προσπαθούσα να αναιρέσω.
Επέλεξα την καλύτερη χορεύτρια.
Λοιπόν, ποια ήταν;
Εγώ ή η Εμ;
Σε παρακαλώ, πρέπει να μάθω.
3 ΧΡΟΝΙΑ ΑΡΓΟΤΕΡΑ
ΚΕΪΤ ΣΑΝΤΕΡΣ
Τα λέμε.
Κέιτ;
Γεια.
Είδα την παράσταση.
Ήσουν πολύ καλή.
Ευχαριστώ.
Πώς είσαι;
Βασικά, πολύ καλά.
Περίφημα, θα έλεγα.
Μου πήρε πολύ χρόνο να καταφέρω να το πω αυτό, αλλά...
είναι αλήθεια.
Χορεύεις ακόμα;
Κυρίως στη Ζούγκλα.
Υπάρχει ακόμα αυτό το μαγαζί;
Να περάσεις καμιά φορά,
όποτε το θελήσεις.
Μόλις τελείωσα τη χορογραφία ενός νέου κομματιού.
Πέρασα να σου πω ευχαριστώ.
Για τι;
Με ανάγκασες να αντιμετωπίσω τον εαυτό μου, και νιώθω ελεύθερη τώρα.
Ελπίζω να το πετύχεις κι εσύ.
Γεια.
Τι διάολο ήταν αυτό;
Τι εννοείς;
Τι είδους γαμημένο παιχνίδι προσπαθείς να παίξεις;
-Δεν προσπαθώ... -Μαλακίες.
Θα έπρεπε να είσαι έξαλλη μαζί μου.
Θα έπρεπε να με μισείς. Γιατί δεν με μισείς;
Συγγνώμη.
Δεν έχεις ιδέα πόσο πολύ εύχομαι να μπορούσα να πάρω πίσω
όλα αυτά που... εννοώ, ό,τι έκανα.
Συγγνώμη.
Βιρτζίνια.
"Ευλογημένη όποια πέφτει,
"ευλογημένη όποια ανασηκώνεται".
ΤΑ ΠΟΥΛΙΑ ΤΟΥ ΠΑΡΑΔΕΙΣΟΥ
Τα ζώα συμπεριφέρονταν άσχημα.
ΖΟΥΓΚΛΑ
Έτσι, οι Θεοί κάλυψαν τη Γη με μια κουβέρτα εξαφανίζοντας τον ήλιο.
Μέχρι που ένα μικρό πουλάκι πέταξε ψηλότερα από οποιοδήποτε άλλο πουλί ποτέ.
Τόσο ψηλά, που άνοιξε μια τρύπα στην κουβέρτα.
Η πτώση παραλίγο να τη σκοτώσει.
Αλλά έσβησε τον πόνο, έβαλε τέλος στις υπεκφυγές.
Και άνοιξε πάλι την καρδιά της στα ουράνια.
Υποτιτλισμός: Έρρικα Πετρωτού